Moskvas metro

Metroen i Moskva (russisk:Моско́вский метрополите́н) er et metrosystem, som betjener Moskva og nabobyene Krasnogorsk og Reutov i Moskva oblast. Metroen ble åpnet i 1935 med en linje på 11 km og 13 stasjoner og var det første metrosystemet i Sovjetunionen. Metroen består av 194 stasjoner og 12 linjer, som har en samlet lengde på 325,4 km (2014). Det aller meste av metroen ligger under bakken, med den dypeste stasjonen, Park Pobedy beliggende 84 m under bakken. Moskvas metro er verdens tredje mest brukte metro, etter Tokyos tunnelbane og Seouls undergrunnsbane.

Under den annen verdenskrig ble undergrunnen brukt som bomberom, og senere utvidelser og opprustninger har også lagt vekt på dette bruksområdet. Metroen er derfor også regnet som en del av landets forsvarsverk, og det var derfor tidligere restriksjoner på å fotografere på stasjonene. Stasjonene, særlig fra før slutten av 1950-tallet, er ellers kjent for sin utsmykning, delvis med revolusjonære motiver, delvis med mer nasjonale motiver. Disse har overlevd Sovjetunionens fall, og står også som et minnemerke over Sovjetunionens idealer. I 1937 inspirerte de utformingen av Gants Hill undergrunnsstasjon i London.

Det er ikke faste rutetider for metroen i Moskva. I stedet går togene med faste intervaller på mellom 90 sekunder og 10 minutter, avhengig av strekning og tid på døgnet. Alle linjene har sin egen farge. På de gjennomgående linjene kan man høre hvor man er på vei, en mannsstemme annonserer stasjonene mot sentrum, og en kvinnestemme stasjonene fra sentrum. På linje 5 er det mannsstemme på tog som går med klokken, mens det er kvinnestemme på tog som går mot.


Sporbredden er på 1520 mm, det samme som russiske jernbaner. Med unntak av seks stasjoner som bare tar seks vogner, samt linjen L1 fra 2003 som benytter seg av annen type vognmateriale, er stasjonene bygget for tog med åtte vogner. Metroen i Moskva er forbildet blant annet for metronettverkene i St. Petersburg, Novosibirsk, Minsk, Kyiv, Kharkiv, Budapest, Praha, Sofia og Warszawa.

Selv om det ikke er bekreftet av russiske myndigheter, mener blant andre Pentagon at det finnes et hemmelig metronettverk som går lenger under bakken, og som er beregnet på å kunne betjene de viktigste statsfunksjonene i en krigssituasjon. Blant annet antas den å binde sammen Kreml og FSBs hovedkvarter med flyplasser og andre strategisk viktige steder, samt en hemmelig by under jorda. Nettverket er antatt å ha blitt opprettet i kjølvannet av den annen verdenskrig. Det er imidlertid ikke ført bevis for at noe slikt nettverk eksisterer.

 Nåværende nettverk 
lang=en|frameless|upright=1.25|centre|Network mapLinjeÅpnetStasjonerLengde(km)Strekning20px Sokolnitjeskaja-linjen 19352641,5Bulvar Rokossovskogo ↔ Kommunarka20px Zamoskvoretskaja-linjen 19382442,9Chovrino ↔ Alma-Atynskaja20px Arbatsko-Pokrovskaja-linjen 19382245,0Pjatnitskoje šosse ↔ Sjtjolkovskaja20px Filjovskaja-linjen 19351314,9Aleksadrovskij sad ↔ Kuntsevskaja20px Koltsevaja-linjen 19501219,2Kurskaja - Park Kultury - Kurskaja (sirkel-linje)20px Kaluzjsko-Rizjskaja-linjen 19582437,9Medvedkovo ↔ Novojasenevskaja20px Tagansko-Krasnopresnenskaja-linjen 19662342,3Planernaja ↔ Vychino20px Kalininskaja-linjen 1979816,3Tretjakovskaja ↔ Novogireevo20px Solntsevskaja-linjen 20141428,4Delovoj Tsentr ↔ Aeroport Vnukovo20px Serpuchovsko-Timirjazevskaja-linjen 19832541,5Altufjevo ↔ Bulvar Dmitrija Donskogo20px Ljublinsko-Dmitrovskaja-linjen 19952643,9Fiztech ↔ Zjablikovo20px Bolshaja-Koltsevaja-linjen 198429 (+ 2)62,6Savjolovskaja - Kachovskaja - Savjolovskaja (sirkel-linke)20px Butovskaja-linjen 2003710,0Ulitsa Starokatjalovskaja ↔ Buninskaja Alleja20px Monorail-linjen 200464,7Timirjazevskaja ↔ Ulitsa Sergeja Ejzenštejna20px MTsK-linjen 19793154,0Okruzjnaja - Vorobjovy Gory - Okruzjnaja (sirkel-linke)20px Nekrasovskaja-linjen 2019814,0Nizjegorodskaja ↔ Nekrasovskaja
LinjeÅpnetStasjonerLengde(km)Strekning40px Belorussko-Savjolovskij-linjen 20192552,0Odintsovo ↔ Lobnja40px Kursko-Rizjskij-linjen 20193780,0Nachabino ↔ Podolsk40px Leningradsko-Kazanskij-linjen 20233885,0Zelenograd (Krjukovo) ↔ Ippodrom40px Kaluzjsko-Nizjegorodskij-linjen 20233686,0Aprelevka ↔ Zjeleznodorozjnij

Eksterne lenker



Kategori:Undergrunnsbane i Russland
Kategori:Transport i Moskva
Kategori:Severdigheter i Moskva
Kategori:Etableringer i 1935
Kategori:1935 i Russland